***Το Βήμα*** (παλαιότερα: ***Ἐλεύθερον Βῆμα***) είναι εφημερίδα που εκδίδεται από την Alter Ego Επιχείρηση Μέσων Μαζικής Ενημέρωσης Α.Ε. και κυκλοφορεί πανελλαδικά ως κυριακάτικη έκδοση, πλέον.

Ιστορία
-------

*Το Βήμα* πρωτοεκδόθηκε στις 6 Φεβρουαρίου 1922 υπό το όνομα *Ελεύθερον Βήμα*. Ιδρυτές του ήταν ο πολιτικός και διπλωμάτης Αλέξανδρος Καραπάνος, ο Γεώργιος Ρούσσος, ο Αλέξανδρος Διομήδης, ο Εμμανουήλ Τσουδερός, ο Γεώργιος Εξηντάρης, ο Κωνσταντίνος Ρέντης και ο Δημήτριος Λαμπράκης, ο οποίος ανέλαβε και τη διεύθυνση, με αρχισυντάκτη τον Γεράσιμο Λύχνο. Αργότερα επανεκδόθηκε, μετά από διακοπή κάποιων ετών, το 1945, υπό το όνομα *Το Βήμα* που διατηρεί έκτοτε. Διέκοψε την καθημερινή της έκδοση το 1984, ενώ εκδίδεται εκ νέου ως ημερήσια πρωινή εφημερίδα από τον Μάρτιο του 1999. Μετά τον θάνατο του Δημητρίου Λαμπράκη, τον διαδέχθηκε ο υιός του, Χρήστος Λαμπράκης, επί των ημερών του οποίου η εφημερίδα εκπροσώπησε το φιλελεύθερο κέντρο.

Μετά το θάνατο του Χρήστου Λαμπράκη, εκδότης ανέλαβε ο Σταύρος Ψυχάρης, και τη θέση του ως διευθυντή πήρε ο Παντελής Καψής. Κάθε Κυριακή εκδίδεται ως *Το Βήμα της Κυριακής* (από τις 22 Ιανουαρίου 1984 με τη σημερινή του μορφή).

Στο *Βήμα* αρθρογραφούν πολλοί γνωστοί δημοσιογράφοι των έντυπων και ηλεκτρονικών ΜΜΕ, πολιτικοί και πανεπιστημιακοί. Είναι ιστορικά η εφημερίδα στην οποία εξέχοντες πολιτικοί συνήθως παρέχουν συνεντεύξεις ή γράφουν άρθρα. Ο Ελευθέριος Βενιζέλος, ο Γεώργιος Παπανδρέου, ο Νικόλαος Πλαστήρας, ο Κωνσταντίνος Καραμανλής και ο Ανδρέας Παπανδρέου είναι μερικοί από αυτούς που έγραψαν για την εφημερίδα.

Στις 25 Νοεμβρίου 2010 ανακοινώθηκε ότι η εφημερίδα αναστέλλει, για δεύτερη φορά στην ιστορία της μετά το 1945, την καθημερινή της έκδοση, ενώ αντίθετα θα συνεχίσει κανονικά την εβδομαδιαία Κυριακάτικη έκδοση καθώς και την έκδοση online. Από τον Αύγουστο του 2017 εκδίδεται από την *Alter Ego Επιχείρηση Μέσων Μαζικής Ενημέρωσης Α.Ε.*

Κυκλοφορία
----------

*Το Βήμα* τον Οκτώβριο του 2014, είχε κυκλοφορία 84,035 φύλλα. Το 2020 είχε κυκλοφορία κατά μέσο όρο 37.000 φύλλα ανά Κυριακή, σύμφωνα με το πρακτορείο διανομής. Σύμφωνα με τους ανεξάρτητους παρόχους στοιχείων διαδικτυακής επισκεψιμότητας Alexa Internet και SimilarWeb, η ιστοσελίδα του *Βήματος* κατατάχθηκε 46η και 100ή αντίστοιχα σε επισκεψιμότητα στην Ελλάδα, τον Αύγουστο του 2015. Η SimilarWeb κατέταξε την ιστοσελίδα ως 24η σε επισκεψιμότητα μεταξύ των ειδησεογραφικών ιστοσελίδων, έχοντας περίπου 2.8 εκατομμύρια επισκέπτες σε μηνιαία βάση.

Ένθετα
------

*Το Βήμα*, πέρα από την εφημερίδα παλιότερα έκδιδε και τα ένθετα:

* *Β Ανάπτυξη*
* *Β Science*
* *Β Πολιτισμός*
* *Β Νέες Εποχές*
* *Β Βιβλία*

Στις 12 Οκτωβρίου 2023, το ένθετο *Β-Ανάπτυξη* ενσωματώθηκε με το ot.gr και μετονομάστηκε σε *Οικονομικός Ταχυδρόμος*, ενώ τα υπόλοιπα ένθετα ενοποιήθηκαν σε ένα νέο ένθετο ποίκιλης ύλης με τίτλο *Β2* (*Βήμα 2*). Παράλληλα, η εφημερίδα άρχισε να εκδίδει από τις 26 Νοεμβρίου της ίδιας χρονιάς ένα αγγλόφωνο ένθετο σε συνεργασία με τη *Wall Street Journal*. Παράλληλα εκδίδονται και τα εξής ένθετα και περιοδικά:

* *AutoHub*
* *ΒΗΜΑgazino*
* *BBC History Magazine*
* *Geo*
* *Vita*
* *Harper’s Bazaar*
* *Esquire*
* *Ελληνική Κουζίνα*
* *Διακοπές*

Επικρίσεις
----------

*Το Βήμα* έχει αξιολογηθεί ως "κεντροδεξιά εφημερίδα" και "ανάμεικτης αξιοπιστίας" λόγω "έλλειψης διαφάνειας σχετικά με την ιδιοκτησία, κακής τεκμηρίωσης και μερικών αποτυχημένων ελέγχων στοιχείων", από το Media Bias/Fact Check. Η ίδια πηγή αναφέρει ότι χρησιμοποιεί "ελάχιστα συναισθηματικά διατυπωμένους τίτλους", δημοσιεύει άρθρα που είναι "επικριτικά σε τόνους προς τον αρχηγό του αριστερού κόμματος της αντιπολίτευσης Αλέξη Τσίπρα και ευνοϊκά προς τον κεντροδεξιό Μητσοτάκη" και τεκμηριώνει "αδελφές ειδησεογραφικές ιστοσελίδες όπως το In.gr" και κατά κόρον "εισαγωγικά χωρίς υπερσύνδεσμο".

Παραπομπές
----------

1. ↑  ««Το Βήμα» κλείνει 86 χρόνια ζωής». *Το Βήμα*. 25 Νοεμβρίου 2008. Ανακτήθηκε στις 11 Ιανουαρίου 2024.
2. ↑  «ΑΛΤΕΡ ΕΓΚΟ ΜΜΕ eShop». *Helioskiosk*. Ανακτήθηκε στις 11 Ιανουαρίου 2024.
3. ↑  Παπαθανασίου, Μαρίλια. «Ο Χρήστος Λαμπράκης και η εποχή του». Ανακτήθηκε στις 5 Μαρτίου 2024.
4. ↑  «Ο Σταύρος Ψυχάρης εκδότης και στο «Βήμα» και στα «Νέα»». Ημερησία. 28 Ιανουαρίου 2012. Αρχειοθετήθηκε από το πρωτότυπο στις 28 Ιανουαρίου 2012. Ανακτήθηκε στις 11 Ιανουαρίου 2024.
5. ↑  «Ηλεκτρονικό το ημερήσιο «Βήμα»». *Το Βήμα*. 26 Νοεμβρίου 2010. Ανακτήθηκε στις 11 Ιανουαρίου 2024.
6. ↑  Λουκέτο στο ημερήσιο "Βήμα", news247.gr, 25 Νοεμβρίου 2010
7. ↑  Καταργείται το ημερήσιο έντυπο «Βήμα», tvxs.gr, 25 Νοεμβρίου 2010
8. ↑  «41% πτώση για «Το Βήμα» – Κυκλοφορίες Εφημερίδων». tribune.gr. 18 Οκτωβρίου 2014. Ανακτήθηκε στις 2 Αυγούστου 2015.
9. ↑  «tovima.gr Site Overview». Alexa. 28 Ιανουαρίου 2012. Αρχειοθετήθηκε από το πρωτότυπο στις 1 Νοεμβρίου 2019. Ανακτήθηκε στις 2 Αυγούστου 2015.
10. 1 2  «Tovima.gr Analytics». SimilarWeb. Ανακτήθηκε στις 2 Αυγούστου 2015.
11. ↑  «To Vima». *Media Bias/Fact Check*. Ανακτήθηκε στις 7 Ιανουαρίου 2022.

Εξωτερικοί σύνδεσμοι
--------------------

* Κεντρική online έκδοση της εφημερίδας.
* ΣΤΑΜΟΣ ΔΗΜΗΤΡΙΟΣ, Η ΠΟΛΙΤΙΚΗ ΓΡΑΜΜΗ ΤΟΥ "ΒΗΜΑΤΟΣ" ΚΑΤΑ ΤΗΝ ΕΠΤΑΕΤΙΑ 1967-1974, Διδακτορική Διατριβή, Πάντειο Πανεπιστήμιο Κοινωνικών και Πολιτικών Επιστημών, 1980

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εφημερίδες στην ελληνική γλώσσα |
| --- |
|  |
| Καθημερινές | 

|  |  |
| --- | --- |
| Πολιτικές | 
Απογευματινή  · Δημοκρατία  · Ελεύθερος Τύπος  · Ελεύθερη Ώρα  · Εστία  · Η Αυγή  · Η Εφημερίδα των Συντακτών  · Η Καθημερινή  · Μακεδονία  · Μακελειό  · Ο Λόγος  · Ριζοσπάστης  · Τα Νέα  · Kontra News |
|  |
| Οικονομικές | 
Η Ναυτεμπορική  · Υπέρβαση News  · Deal News  · Finance and Markets Voice |
|  |
| Αθλητικές | 
Forza  · Φως των Σπορ  · Metrosport  · Sportday  · Κόκκινος Πρωταθλητής  · Ώρα για σπορ |

 |
|  |
| Εβδομαδιαίες | 
ΑγροΕκφραση  · Δρόμος της Αριστεράς · Εργατική Αλληλεγγύη  · Η Άποψη  · Η Βραδυνή  · Η Εποχή  · Κιβωτός της Ορθοδοξίας  · Λαϊκός Δρόμος  · Ορθόδοξη Αλήθεια  · Παραπολιτικά  · Πριν  · Πρώτο Θέμα  · Στόχος  · Στο Καρφί  · Το Βήμα  · Το Παρασκήνιο  · Το Παρόν  · Το Ποντίκι  · Ύπαιθρος Χώρα  · Υπέρβαση  · Φιλελεύθερος  · Action 24  · Agrenda  · Athens Voice  · Documento  · Real News |
|  |
| Ξενόγλωσσες | 
Athens News (αγγλόφωνη) |
|  |
| Τοπικές εφημερίδες | 

|  |  |
| --- | --- |
| Ηπείρου | 
Ηπειρωτικός Αγών  · Πρωϊνός Λόγος |
|  |
| Θεσσαλίας | 
Ελευθερία   · Η Θεσσαλία  · Ταχυδρόμος |
|  |
| Θράκης | 
Ελεύθερη Θράκη  · Η Γνώμη   · Ο Χρόνος |
|  |
| Κρήτης | 
Ανατολή  · Κρητική Επιθεώρηση  · Πατρίς  |
|  |
| Μακεδονίας | 
Λαός  · Πρωϊνός Τύπος  · Τύπος Θεσσαλονίκης  · Karfitsa |
|  |
| Ν. Αιγαίου | 
Η Ροδιακή  · Σαμιακόν Βήμα |
|  |
| Ν. Ιονίου | 
Ενημέρωση |
|  |
| Πελοποννήσου | 
Θάρρος  · Πατρίς · Πελοπόννησος |
|  |
| Στερεάς Ελλάδας | 
Λαμιακός Τύπος  · Αγών της Ιτέας |

 |
|  |
| Εφημερίδες Κύπρου | 
Αλήθεια  · Η Καθημερινή  · Η Σημερινή  · Ο Φιλελεύθερος  · Πολίτης  · Χαραυγή  · Financial Mirror |
|  |
| Εφημερίδες Διασποράς | 
Εθνικός Κήρυξ (ΗΠΑ)  · Νέος Κόσμος  (Αυστραλία) |
|  |
| Κλειστές | 
Ακρόπολις  · Αθήναι  · Αυριανή  · Έθνος  · Ελευθερία  · Ελευθεροτυπία  · Η Πρώτη  · Σάλπιγξ Ελληνική |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Όμιλος Alter Ego Media |
| --- |
|  |
| Τηλεοπτικοί σταθμοί | 
Mega Channel |
|  |
| Τύπος | 
Τα Νέα  · Το Βήμα  · Πρακτορείο διανομής *Άργος* |
|  |
| Διαδίκτυο | 
in.gr  · vita.gr  · Οικονομικός Ταχυδρόμος |
|  |
| Ραδιοφωνία | 
My Radio 104,6 FM |

 |